Dondoli Nkramosombea

Wɔakyerɛw nsɛm yi wɔ Akuapem kasa mu Dondoli Nkramosom bea yɛ nkramo som bea a wosii no wɔ Sudanfo adansie sɛ so a ɛwɔ akuara bi a wɔfrɛ no Dodoli wɔ Wa a ɛwɔ Atifi Atɔe mantam no mu wɔ Ghana. Wɔde mpɔtam no hɔ din na ɛtoo Nkramo som bea no. Abakɔsɛm Wɔkyerɛ sɛ, papa bi wɔfrɛ no Karimafa a ɔyɛ otukotenani firi Mali kɔɔ Wa na osii saa nkramo som bea no. Wɔsan nso kyerɛ sɛ, na edin a eda nkramo som bea no ne Karimafa Nkramo som bea a ɛyɛ ne farebea no din. Abakɔsɛm kyerɛ sɛ wosii saa dan no afeha a ɛtɔ so 19 no mu. Mpɔtam dodoɔ no ara a ɛwɔ Atifi Manatam wɔ Ghana no yɛ Nkramo somfo. Bɛyɛ afeha a ɛtɔ so du no mu no, nkramosom hyɛɛ ase wɔ Abibere mu. Efiri Egypt bɛseen kɔɔ Atɔe ne Atifi fa mu esiane na sika kɔkɔɔ ho dwadie akwan no nti. Wɔ Ghana no, Nkramosomfo dwadifo, Mande akofo ne asɛmpa trɛwfo afoforo dii saa adwadie akwan yi akyi. Berber Dynastyfo nam osatuo ne ntohyɛso so na ɛhyehyɛ saa akwan ahor ɔ w agyirae. Eyi maa no yɛɛ mere sɛ nkramo som bɛtrɛw. Wosisii Nkramo som bea ahorow sɛnea bɛyɛ a nkramofo a wotutu akwan fa meae yi benya homebea. Ne su Te sɛ Nkramosombea afoforo a ɛwɔ Atifi ne Kwae beberem mantam mu wɔ Ghana no, wɔde adansie nneɛma a ɛne Djenne adnsie nyehyɛi ne adansie ho nneɛma a ɛwɔ mpɔtam ho na esii ɔdan no. Nkekaho